ཕྱིང་དཀར་ཇོ་བོ་རྒྱལ་མཚན་གྱི་གསོལ་མཆོད། སྔོན་ཚེ་ལངྐའི་སྒོ་སྲུང་ཆེན་པོ་པ། །དེང་
342

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽
སང་རྭ་སྒྲེང་རྒྱལ་སོགས་གནས་སྐྱོང་མཁན། །ཕྱིང་དཀར་ཇོ་བོ་རྒྱལ་མཚན་འཁོར་
བཅས་རྣམས། །ཐོགས་པ་མེད་པར་གནས་འདིར་ད་ཚུར་སྤྱོན། །རྙོག་མེད་དྭངས་
པའི་ཆུ་ཀླུང་སྨན་ཆབ་མཚོ། །ཁྲག་དང་ཞག་གི་བཏུང་བ་ཆལ་ཆིལ་གཡོ། །ཐང་སྐྱེས་
ཆུ་སྐྱེས་དབང་པོའི་མེ་ཏོག་དང་། །བརྒྱ་ཕྲག་ལྗོན་ཤིང་བསྲེགས་པའི་བསངས་དུད་
འཁྲིགས། །རྩི་མར་འབྲུ་མར་རྐང་གི་སྒྲོན་མེ་སྦར། །དམ་རྫས་གཏོར་མ་བཤོས་བུའི་
བྱེ་བྲག་སྤུངས། །སིལ་སྙན་དུང་ཆེན་རྔ་བོ་ཆེ་ཡི་སྒྲ། །རྟ་དང་གཡག་རྒོད་བྱ་ཁྱི་ཅེ་
སྤྱང་སོགས། །གཅན་གཟན་རི་དྭགས་འདབ་ཆགས་ཕ་མཐའ་ཡས། །རྡོ་རྗེ་གོ་མཚོན་
བསེ་ཕུབ་མདའ་མདུང་ཞགས། །སྤུ་གྲི་རལ་གྲི་མཚོན་ཆ་སྣ་ཚོགས་བསྒྲེང༌། །དངོས་
བཤམས་ཡིད་སྤྲུལ་མཆོད་པ་འབུལ་བྱེད་ན། །སངས་རྒྱས་བསྟན་སྲུངས་རྣལ་འབྱོར་
བདག་ཅག་གི། །(༡༥༤ན)ནད་གདོན་བར་གཅོད་མི་མཐུན་ཕྱོགས་ཞི་ཞིང༌། །ཚེ་དང་
བསོད་ནམས་བཤད་སྒྲུབ་བྱ་བ་སོགས། །ཡར་ངོའི་ཟླ་ལྟར་འཕེལ་བའི་འཕྲིན་ལས་
མཛོད། །གཏོར་མ་ཨ་ཀཱ་རོས་བསྔོས་ལ་འབུལ་ལོ། །ཞེས་པ་འདིའང་ལྷ་ཉིད་ཁོག་ཏུ་ཞུགས་ནས་
བསྐུལ་བ་ལྟར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་དགེ་སློང་འཇམ་དབྱངས་གྲགས་པའོ།། །།
“